**Előterjesztés**

**A 2020. évi belső ellenőrzési terv végrehajtásáról**

,,A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§.(4). bekezdése alapján a különleges jogrend alatt meghatározandó döntés keretében,,

Az előterjesztést készítette: Jegyző

Előterjesztő: Polgármester

**1.Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

Az államháztartásról szóló 2011. évi CXCV. törvény (Áht.), valamint a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet, illetve a hivatkozott jogszabályok 2011. évben hatályos vonatkozó rendelkezései alapján a költségvetési szervek a belső kontroll rendszer részeként kötelesek belső ellenőrzési rendszert működtetni.

Az Áht. 70. § (1) bekezdése értelmében a belső ellenőrzés kialakításáról, megfelelő működtetéséről és függetlenségének biztosításáról a költségvetési szerv vezetője köteles gondoskodni, emellett köteles a belső ellenőrzés működéséhez szükséges forrásokat biztosítani.

Az államháztartásról szóló 2011. évi CXCV. törvény 69. § (1) bekezdése alapján a belső kontrollrendszer a kockázatok kezelése és tárgyilagos bizonyosság megszerzése érdekében kialakított folyamatrendszer, amelynek célja a gazdálkodás szabályszerű, gazdaságos, ésszerű működtetésének támogatása.

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (továbbiakban Bkr.) 48. §.-ban foglaltaknak megfelelően a Telki Község Önkormányzata által megbízott belső ellenőr elkészítette a 2021. évre szóló belső ellenőrzési jelentését, melyet a jegyző jóváhagyott.

Az Önkormányzati törvény alapján a polgármester a tárgyévre vonatkozó éves ellenőrzési jelentést, valamint az önkormányzat felügyelete alá tartozó költségvetési szervek éves ellenőrzései alapján készített éves összefoglaló jelentést – a tárgyévet követően, a zárszámadási rendelettervezettel egyidejűleg – a képviselő-testület elé terjeszti.

A belső ellenőrzések mindegyikéhez intézkedési terv készült, melynek következtében a belső ellenőrzés által feltárt hibák ütemterv szerint ellenőrzötten kijavításra kerültek.

Telki, 2021. május 4.

Deltai Károly

 polgármester

**Határozati javaslat**

**Telki Község Polgármesterének**

**…/2021.(V…….) Polgármesteri határozata**

**A 2020. évi belső ellenőrzési terv végrehajtásáról**

Telki község Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm.rendelet, illetve a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva az alábbi döntést hozza:

Telki község Képviselő-testülete megtárgyalta és elfogadja a 2020 évi belső ellenőrzési terv végrehajtásáról szóló beszámolót.

**Felelős:** Polgármester

 Jegyző

**Határidő:** 2021.május 31.